Last saved by: Vladimir.Irman

Doložka
vybraných vplyvov

A.1. Názov materiálu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 384/2006 Z. z. o výške pracovnej odmeny a podmienkach jej poskytovania obvineným a odsúdeným v znení neskorších predpisov 
        Termín začatia a ukončenia PPK: -  

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | x | | x
2. Vplyvy na podnikateľské prostredie – dochádza k zvýšeniu regulačného zaťaženia? | | x |
3. Sociálne vplyvy | x | |
– vplyvy na hospodárenie obyvateľstva, | | |
– sociálnu exklúziu, | | |
– rovnosť príležitostí a rodovú rovnosť a vplyvy na zamestnanosť | | |
4. Vplyvy na životné prostredie | | x |
5. Vplyvy na informatizáciu spoločnosti | | x |

A.3. Poznámky
Navrhované nariadenie vlády upravuje výšku pracovných taríf (prílohy č. 3 a 4) o koeficient nárastu minimálnej mzdy o 1,04 pre rok 2014. Zvýšenie pracovných tarích o koeficient môže mať mierny negatívny dopad na štátny rozpočet z dôvodu nárastu výdavkov na odmeny obvinených a odsúdených zaradených do práce. Krytie možného zvýšeného rozsahu výdavkov bude zabezpečené v rámci záväzných ukazovateľov schváleného rozpočtu kapitoly Ministerstva spravodlivosti Slovenskej republiky na roky 2014 až 2016 za Zbor väzenskej a justičnej stráže.  Dopad na zvýšené čerpanie prostriedkov štátneho rozpočtu na pracovné odmeny vo vedľajšom hospodárstve sa vykompenzuje zvýšením príjmov do štátneho rozpočtu tým, že zvýšenie odmien obvinených a odsúdených a adekvátne odvodov do poisťovní sa premietne do kalkulácie cien výrobkov, prác a služieb. Zvýšené čerpanie rozpočtových prostriedkov na pracovné odmeny bude mať mierne negatívny dopad pri zaraďovaní obvinených a odsúdených do práce vo vnútorných prevádzkach ústavov. Zvýšenie pracovných odmien obvinených a odsúdených bude mať ekonomicky pozitívny vplyv na zvýšené plnenie príjmov štátneho rozpočtu zo zrážok z čistých pracovných odmien na úhradu nákladov výkonu trestu podľa § 45 ods. 2 písm. b) zákona č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov. Pozitívne vplyvy prevažujú nad negatívnym dopadom pri plnení záväzných ukazovateľov štátneho rozpočtu.  
 
Analýza sociálnych vplyvov je obsiahnutá v prílohe k doložke vybraných vplyvov.
 
            Vzhľadom na skutočnosť, že návrh nariadenia vlády sa týka valorizácie pracovných odmien úzko vymedzeného okruhu osôb – obvinených a odsúdených zaradených do práce, nebude mať žiadne negatívne vplyvy na podnikateľské prostredie, vplyvy na životné prostredie a ani vplyvy na informatizáciu spoločnosti.

A.4. Alternatívne riešenia
Nie sú. 

A.5. Stanovisko gestorov